ગત બે માસમાં તમિલનાડુ રાજ્યમાં ચેન્નાઈ, કોઈમ્બતૂર, મદુરાઈ તેમજ ડીંડીગુલ વગેરે સ્થાનો પર હિંસાત્મક ઘટનાઓમાં વૃદ્ધિ થઈ રહેલી દેખાય છે, જેમાં રાષ્ટ્રીય સ્વયંસેવક સંઘ, વિશ્ર્વ હિન્દુ પરિષદ, ભાજપા તેમજ હિન્દુ મુનાનીના અનેક કાર્યકર્તાઓ પર હુમલા થયા છે. શાસન તંત્ર દ્વારા જાણી જોઈને આવા બનાવોની અવગણનાને કારણે અતિવાદી તત્ત્વોના દુસ્સાહસમાં વૃદ્ધિ થઈ છે, જેના કારણે ઘણાં સ્થાનો પર સંઘ કાર્યકર્તાઓની હત્યા, કરોડો પિયાની સંપત્તિનો વિનાશ તેમજ હિન્દુ મહિલાઓ પર અત્યાચાર થયા છે. અમ્બુરમાં મહિલા પોલીસ દળ વિરુદ્ધ થયેલ હિંસા અતિવાદી શક્તિઓનો વધતો પ્રભાવ બતાવે છે, જેને નિયંત્રિત કરવા માટે શાસન પણ અસમર્થ થઈ ગયું છે. એક સાંપ્રદાયિક સંગઠનના પ્રમુખે નેતા દ્વારા અપાયેલી ‘સીધી કાર્યવાહી’ની ધમકી એ ભયાવહ ચેતવણી છે. રાજ્ય શાસન દ્વારા આવાં તત્ત્વો વિરુદ્ધ કાર્યવાહી કરવાની અનિચ્છા તેમજ એના દબાવમાં આવીને રાષ્ટ્રવાદી શક્તિઓનું ઉત્પીડન અકલ્પનીય છે.